CELEX: 32019R0432
Language: bg
Date: 2019-03-18 00:00:00
Title: Регламент за изпълнение (ЕС) 2019/432 на Комисията от 18 март 2019 година за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак

19.3.2019   
               
               
                  BG
               
               
                  Официален вестник на Европейския съюз
               
               
                  L 75/70
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/432 НА КОМИСИЯТА
         от 18 март 2019 година
         за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1210/2003 на Съвета от 7 юли 2003 г. относно определени специфични ограничения върху икономическите и финансовите отношения с Ирак и за отмяна на Регламент (ЕО) № 2465/96 (1), и по-специално член 11, буква б) от него,
         като има предвид, че:
         
                     (1)
                  
                  
                     В приложение III към Регламент (ЕО) № 1210/2003 са изброени институциите, корпорациите и агенциите, физическите и юридическите лица, органи и образувания от предишното правителство на Ирак, обхванати от предвиденото в същия регламент замразяване на финансови средства и икономически ресурси, които са се намирали извън Ирак към 22 май 2003 г.
                  
               
                     (2)
                  
                  
                     На 13 март 2019 г. Комитетът по санкциите към Съвета за сигурност на Организацията на обединените нации реши да заличи четири вписвания от списъка на лицата и образуванията, по отношение на които следва да се прилага замразяването на финансови средства и на икономически ресурси.
                  
               
                     (3)
                  
                  
                     Поради това приложение III към Регламент (ЕО) № 1210/2003 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение III към Регламент (ЕО) № 1210/2003 се изменя в съответствие с посоченото в приложението към настоящия регламент.
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 18 март 2019 година.
            
               
                  За Комисията,
               
               
                  от името на председателя,
               
               
                  Началник на Службата за инструментите в областта на външната политика
               
            
         
         
            (1)  ОВ L 169, 8.7.2003 г., стр. 6.
      
      
         
            ПРИЛОЖЕНИЕ
            В приложение III към Регламент (ЕО) № 1210/2003 на Съвета се заличават следните вписвания:
            
                        „46.
                     
                     
                        GENERAL ESTABLISHMENT FOR MAIN OUT PALL DRAIN. Адрес: P.O. Box 113, Nassiriyah, Iraq.“
                     
                  
                        „98.
                     
                     
                        NATIONAL TOBACCO STATE COMPANY (или NATIONAL TOBACCO STATE ENTERPRISE). Адрес: P.O.Box 6, Arbil, Iraq.“
                     
                  
                        „145.
                     
                     
                        STATE ENTERPRISE FOR PETROCHEMICAL INDUSTRIES. Адрес: Khor Al Zubair, P.O. Box 933, Basrah, Iraq.“
                     
                  
                        „147.
                     
                     
                        STATE ENTERPRISE FOR PULP AND PAPER INDUSTRIES. Адрес: P.O. Box 248, Hartha District, Basrah, Iraq.“